als_Latn dik_Latn sag_Latn
02.09.2013, - E Hënë
Ministri Buja përuroi objektin e ri të shkollës në Banjë dhe objektin e rinovuar në Bellanicë të Malishevës
Ministri i Arsimit, Shkencës dhe Teknologjisë, z.Ramë Buja dhe kryetari i Komunës së Malishevës, z. Isni Kilaj përuruan sot objektin e ri të shkollës fillore dhe të mesme të ulët "Naim Frashëri" në fshatin Banjë të Malishëvës dhe objektin e rinovuar të shkollës "Ismail Qemali" në Bellanicë të Malishevës.
Ministri Buja, me këtë rast, ka uruar nxënësit dhe mësimdhënësit e të dyja shkollave për objektet e inauguruara dhe për fillimin e vitit të ri shkollor, ndërkaq ka vlerësuar se investimi në hapësirat shkollore ndikon drejpërsëdrejti në mësimdhënie dhe mësimnxënie.
Më tej, ministri Buja ka bërë të ditur se Ministria e Arsimit ka investuar mbi 1 milion euro në ndërtimin e këtij objektit shkollor në Banjë, duke shtuar se e tërë kjo punë që është bërë dhe po bëhet, ka për qëllim të vetëm investimin në cilësi dhe të ardhmen e vendit.
Ministri Buja, po ashtu ka bërë të ditur se, në vazhdën e angazhimeve të Ministrisë së Arsimit për të zbutur çështjen e mungesës së hapësirave shkollore, gjatë këtij muaji do të përurohen edhe shtatë objekte të tjera.
"Të dashur nxënës, që sot po filloni hapin e radhës së dijes, ju uroj nga zemra! Urim i veçantë vjen për shkollën tuaj, për faktin që e kemi bërë të re shkollën e vjetër vetëm duke e rinovuar", u shpreh ministri Buja para pjesëmarrësve të ceremonisë përuruese në fshatin Bellanicë.
Ndërsa, kryetari i Malishevës, Isni Kilaj ka thënë se shkollat që po përurohen janë frut i angazhimit dhe kontributit të jashtëzakonshëm që ka dhënë Qeveria e Kosovës për ndërtimin e objekteve shkollore në tërë Republikën e Kosovës.
Objekti shkollor në Banjë të Malishevës ka sipërfaqen 5, 000 m² dhe përmban
15 dhoma mësimi për nxënësit fillor, 3 dhoma mësimi për nxënësit parafillor, biblioteka, kabineti i kimisë, kabineti i fizikës, kabineti i biologjisë, kabineti i informatikës, kabineti i artit, kabineti i muzikës, kabineti i gjuhëve të huaja, 3 kabinete të arsimtarëve, dhoma e mjekut, dhoma e psikologut, dhoma e pritjes se prindërve, kuzhina doracake, salla e arsimtarëve, drejtoria, sekretaria, arkivi dhe depo.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn